**APSTIPRINU**

Sabiedrības ar ierobežotu atbildību “Labiekārtošana-D”

Valdes locekle Jūlija Mamaja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Daugavpilī, 2024.gada 5.augustā

**SABIEDRĪBAS ar ierobežotu atbildību**

**“Labiekārtošana – D” NEKUSTAMĀ ĪPAŠUMA**

**VIŠĶU ielā 21 K-1, Daugavpilī,**

**ELEKTRONISKĀS IZSOLES NOTEIKUMI**

**I. Vispārīgie noteikumi**

1. Elektroniskā izsolē ar augšupejošu soli saskaņā ar Publiskas personas mantas atsavināšanas likumu un ievērojot ar Daugavpils valstspilsētas pašvaldības domes 2023.gada 31.augusta lēmumu Nr.551 “Par nekustamā īpašuma atsavināšanas pamatnoteikumiem Daugavpils valstspilsētas pašvaldības kapitālsabiedrībās” apstiprināto nekustamā īpašuma atsavināšanas pamatnoteikumus, tiek pārdots sabiedrībai ar ierobežotu atbildību “Labiekārtošana-D” (turpmāk – sabiedrība) piederošais nekustamais īpašums Višķu ielā 21 k-1, Daugavpilī, kadastra numurs 05000071632, kas sastāv no zemes vienības ar kadastra apzīmējumu 05000070069 un jaunbūves ar kadastra apzīmējumu 05000071601078, ar kopējo platību 2146 m2.
2. Izsoli organizē ar valdes locekļa 2024.gada 2.augusta rīkojumu Nr.33 izveidota atsavināma nekustamā īpašuma izsoles komisija (turpmāk – komisija).
3. Nekustamā īpašuma vērtība jeb izsoles sākumcena **17 000,00 euro** (septiņpadsmit tūkstoši euro un 00 centi). Izsoles solis noteikts **100,00 *euro*** (viens simts *euro*, 00 centi).
4. Izsoles mērķis - pārdot nekustamo īpašumu par iespējami augstāko cenu.

4.1.Atsavināmā nekustamā īpašuma turpmākās izmantošanas nosacījumi: izsoles uzvarētājs apņemas veikt jaunbūves nojaukšanu 6 (sešu) mēnešu laikā pēc pirkuma līguma noslēgšanās.

1. **Izsoles nodrošinājums** –10% apmērā no izsolāmā objekta sākuma cenas, kas ir **1 700,00 *euro*** (viens tūkstotis septiņi simti *euro,* 00 centi) no izsoles sākuma datuma 20 (divdesmit) dienu laikā izsoles dalībniekam jāpārskaita Sabiedrībai (reģ.Nr. 41503003033, Luminor Bank AS, Nr. LV46RIKO0002011005314, RIKOLV2X) ar norādi “Nekustamā īpašuma Višķu ielā 21 k-1, Daugavpilī, izsoles nodrošinājums”.
2. Maksa par dalību izsolē Saskaņā ar Tiesu administrācijas cenrādi un automātiski ģenerēto rēķinu par dalības maksu tās elektronisko izsoļu vietnē <https://izsoles.ta.gov.lv> maksājama, saskaņā ar rēķinu.
3. Izsoles rīkotājs – nav tiesīgs sniegt informāciju par izsoles pretendentiem.
4. Izsoles dalībniekiem ir tiesības pirms izsoles apskatīt nekustamo īpašumu dabā iepriekš sazinoties pa tālruņa numuru +371 26389454, 65420210. Par objekta izsoles norisi zvanīt +371 26736637.
5. Iepazīties ar izsoles noteikumiem var Daugavpils valstspilsētas pašvaldības mājaslapā [www.daugavpils.lv,](http://www.daugavpils.lv,m) Sabiedrības mājaslapā [www.labiekartosana.lv](http://www.labiekartosana.lv).

**II. Informācijas publicēšanas kārtība**

1. Sludinājums par nekustamā īpašuma izsoli tiek publicēta Latvijas Republikas oficiālajā izdevumā “Latvijas Vēstnesis”, elektronisko izsoļu vietnē – <https://izsoles.ta.gov.lv> un Daugavpils valstspilsētas pašvaldības mājaslapā interneta vietnē [www.daugavpils.lv](http://www.daugavpils.lv), Sabiedrības mājaslapā interneta vietnē [www.labiekartosana.lv](http://www.labiekartosana.lv). Informāciju par izsoli izliek labi redzamā vietā pie nekustamā īpašuma.

**III. Izsoles dalībnieki**

1. Izsoles dalībnieki, kas vēlas piedalīties izsolē, iemaksā **nodrošinājumu 10 %** apmērā no nekustamā īpašuma nosacītās cenas – **1 700,00 euro** (viens tūkstotis septiņi simti euro, 00 centi) apmērā.
2. Par izsoles dalībnieku var būt ikviena fiziska vai juridiska persona, kurai saskaņā ar Latvijas Republikā spēkā esošiem normatīviem aktiem ir tiesības iegādāties nekustamo īpašumu un ir iemaksājuši 11. punktā noteikto nodrošinājumu norēķinu kontā un ir autorizēta dalībai izsolē. **Izsoles dalībnieks un nodrošinājuma maksātājs ir viena persona.**
3. Par izsoles dalībnieku nevar būt persona:
   1. ar kuru Sabiedrība vienpusēji izbeigusi jebkādu līgumu šīs personas rīcības dēļ;
   2. pret kuru uzsākta tiesvedība par parādu piedziņu vai līgumsaistību neizpildi;
   3. kurai ir maksātnespējas process, uzsākts likvidācijas process, tās saimnieciskā darbība ir apturēta vai pārtraukta, vai uzsākta tiesvedība par darbības izbeigšanu, maksātnespēju vai bankrotu;
   4. saņemta informācija par pretendenta nenokārtotajiem parādiem, kas var būt par iemelsu tā maksātnespējas ierosināšanai.

**IV. Izsoles pretendentu reģistrācija Izsoļu dalībnieku reģistrā**

1. Dalībnieku pieteikšanās notiek no 2024.gada 8.augusta plkst. 13:00 līdz 2024.gada 28.augustam, plkst. 23:59.
2. Izsoles dalībnieki, kuri vēlas reģistrēties elektroniskajai izsolei, elektronisko izsoļu vietnē <https://izsoles.ta.gov.lv> norāda:
   1. **fiziska persona:**
      1. vārdu, uzvārdu;
      2. personas kodu;
      3. personas deklarētās dzīvesvietas adresi;
      4. personu apliecinoša dokumenta veidu un numuru;
      5. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
      6. personas papildu kontaktinformāciju – elektroniskā pasta adresi un tālruņa numuru;
      7. fiziska persona, kura pārstāv citu fizisku personu, papildus punktā norādītajam, sniedz informāciju par pārstāvamo personu:
         1. personas kodu;
         2. deklarētās dzīvesvietas adrese,
         3. kontaktinformāciju – elektroniskā pasta adresi un tālruņa numuru;
         4. personu apliecinoša dokumenta veidu un numuru;
         5. informāciju par notariāli apliecinātu pilnvaru, ja reģistrēts

lietotājs izsolē pārstāv citu fizisku personu, kas apliecina reģistrēta lietotāja tiesības pārstāvēt fizisku personu;

* + - 1. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).
  1. **juridiska persona:**
     1. Vienoto reģistrācijas numuru;
     2. Juridisko adresi;
     3. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
     4. personas papildu kontaktinformāciju – elektroniskā pasta adresi un tālruņa numuru.

1. Reģistrējoties dalībai izsolē, pretendents apliecina, ka ir iepazinies ar elektronisko izsoļu vietnes lietošanas un šiem izsoles noteikumiem un apliecina šo noteikumu ievērošanu, kā arī par sevi sniegto datu pareizību.
2. Ziņas par dalībnieku iekļauj Izsoļu dalībnieku reģistrā, pamatojoties uz izsoles pretendenta iesniegumu. Iesniegumu pretendents iesniedz patstāvīgi, izmantojot Tiesu administrācijas elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
3. Reģistrēts lietotājs, kurš vēlas piedalīties izsludinātajā izsolē Elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē noteiktajā apmērā (saskaņā ar elektronisko izsoļu vietnē reģistrētam lietotājam sagatavotu rēķinu).
4. Izsoles rīkotājs autorizē izsoles dalībnieku 7 (septiņu) dienu laikā, izmantojot elektronisko izsoļu vietnē pieejamo pretendenta autorizēšanas rīku, ja pretendents izpildījis izsoles priekšnoteikumus, lai piedalītos izsolē.
5. Informāciju par autorizēšanu dalībai izsolē Izsoles rīkotājs, nosūta elektroniski uz elektronisko izsoļu vietnē izveidoto reģistrētā lietotāja kontu.
6. Autorizējot personu dalībai izsolē, katram solītājam elektronisko izsoļu vietnes sistēma automātiski izveido unikālu identifikatoru.
7. Pretendents **netiek reģistrēts,** ja:
   1. nav vēl iestājies vai ir beidzies pretendentu reģistrācijas termiņš;
   2. ja nav izpildīti visi šo noteikumu 5. un 6.punktā minētie norādījumi vai noteikumu 5. vai 6.punktā noteiktos maksājumus veikusi cita persona, kas nav izsoles dalībnieks;
   3. pretendents saskaņā ar spēkā esošajiem normatīvajiem aktiem nevar iegūt savā īpašumā nekustamo īpašumu.

**V. Izsoles norise**

1. Izsole sākas Elektronisko izsoļu vietnē <https://izsoles.ta.gov.lv> **no 2024.gada 8.augusta plkst. 13:00 līdz 2024.gada 9.septembrim, plkst.13:00.**
2. Izsolei autorizētie dalībnieki:
   1. drīkst izdarīt solījumus visā izsoles norises laikā;
   2. ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
3. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
4. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.
5. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
6. Pēc izsoles slēgšanas **sistēma automātiski sagatavo izsoles aktu.**
7. Izsoles dalībniekiem, kuri piedalījušies izsolē, bet nav nosolījuši izsoles objektu, septiņu darba dienu laikā, tiek atmaksāts izsoles nodrošinājums pamatojoties uz dalībnieka iesniegumu par samaksātās drošības naudas atmaksu (brīvā formā, kurā norādīts izsoles objekts, drošības naudas apmērs, bankas norēķinu konts). Iesniegums nosūtāms uz e-pastu – [info@labiekartosana.lv](mailto:info@labiekartosana.lv).

**VI. Izsoles rezultātu apstiprināšana un līguma noslēgšana**

1. Izsoles komisija septiņu darba dienu laikā izsniedz izsoles uzvarētājam paziņojumu par pirkuma summu, tās samaksas termiņu un pirkuma līguma noslēgšanu atbilstoši šajos noteikumos noteiktajai kārtībai.
2. Izsoles dalībnieks, kurš nosolījis augstāko cenu:
   1. **14** (**četrpadsmit kalendāro dienu laikā)** no izsoles norises dienas pārskaita 5.punktā norādītajā kontā pirkuma summu, kas atbilst starpībai starp augstāko nosolīto cenu un iemaksāto nodrošinājumu. Pēc maksājumu veikšanas maksājumu apliecinošs dokuments jāiesniedz elektroniski uz e-pasta adresi: [info@labiekartosana.lv](mailto:info@labiekartosana.lv);
   2. šo noteikumu 32.1.punktā noteiktajā termiņā **nav** norēķinājies šajos noteikumos noteiktajā kārtībā **zaudē tiesības** uz nosolīto īpašumu. Izsoles nodrošinājums attiecīgajam dalībniekam netiek atmaksāt.
3. Ja izsoles dalībnieks, kurš nosolījis augstāko cenu, noteiktajā laikā nav samaksājis nosolīto cenu, Izsoles komisija par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu.
4. Ja 32.punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu Izsole tiek uzskatīta par nenotikušu.
5. Izsoles rezultātus apstiprina sabiedrības valdes locekle.
6. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas, ar nosacījumu, ka ir saņemta iepriekšējā kapitāla daļu turētāja pārstāvja piekrišana dalībnieku sapulcē.
7. Pirkuma līgumu sabiedrības vārdā paraksta valdes locekle.
8. Visas izmaksas, kas saistītas ar nekustamā īpašuma reģistrāciju uz pircēja vārda, sedz nekustamā īpašuma pircējs.

**VII. Nenotikusi izsole**

1. Izsole atzīstama par nenotikušu, ja:
   1. ja uz izsoli nav autorizēts neviens izsoles dalībnieks;
   2. ja tiek noskaidrots, ka nepamatoti noraidīta kāda dalībnieka reģistrēšanās izsolē;
   3. neviens no izsoles dalībniekiem nav pārsolījis izsoles sākumcenu;
   4. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos noteiktā termiņā;
   5. ja vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu;
   6. Izsole atzīstama par spēkā neesošu, ja Izsoles rīkošanā ir pieļauta atkāpe no Publiskas personas mantas atsavināšanas likuma un šajos Izsoles noteikumos paredzētās kārtības.

**VIII. Izsoles rezultātu apstrīdēšana**

1. Izsoles rezultātus var apstrīdēt 3 (trīs) darba dienu laikā no attiecīgā lēmuma pieņemšanas (izsoles protokola apstiprināšanas), iesniedzot iesniegumu sabiedrības valdes loceklei.
2. **Iegūto personas datu apstrāde**
3. Izsoles pretendenti, dalībnieki piekrīt, ka komisija veic personas datu apstrādi, pārbaudot sniegto ziņu patiesumu.
4. Iegūtie personas dati tiek apstrādāti ievērojot Fizisko personu datu apstrādes likuma 25. panta pirmo, trešo un ceturto daļu, Eiropas Parlamenta un Padomes 2016. gada 27. aprīļa regulas (ES) [2016/679](http://eur-lex.europa.eu/eli/reg/2016/679/oj/?locale=LV) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu [95/46/EK](http://eur-lex.europa.eu/eli/dir/1995/46/oj/?locale=LV) (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

Izsoles noteikumus sagatavoja

izsoles komisija

1. pielikums

Nekustamā īpašuma

Višķu ielā 21 k-1, Daugavpilī,

IZSOLES NOTEIKUMIEM

**PIRKUMA LĪGUMS NR. \_\_\_\_\_\_\_\_\_\_**

|  |  |
| --- | --- |
| Daugavpilī, | 2024. gada\_\_\_. \_\_\_\_\_\_\_\_\_\_\_\_\_\_\_\_ |

**Sabiedrība ar ierobežotu atbildību “Labiekārtošana-D”,** reg.nr. 41503003033(turpmāk – PĀRDEVĒJS), valdes locekles Jūlijas Mamajaspersonā, kura rīkojas saskaņā ar statūtiem, no vienas puses,

un

**\_\_\_\_\_\_\_\_\_\_\_\_\_\_\_\_\_\_\_\_**,reģ. Nr. \_\_\_\_\_\_\_\_\_\_\_\_\_, juridiskā adrese\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_ personā, kurš/-a sabiedrības vārdā rīkojas pamatojoties uz \_\_\_\_\_\_\_\_\_\_\_\_\_\_\_,

*vai fiziskai personai*

**\_\_\_\_\_\_\_\_\_\_\_\_\_\_\_\_\_\_\_\_**,personas kods: \_\_\_\_\_\_\_\_\_\_\_\_\_, adrese\_\_\_\_\_\_\_\_\_\_\_\_\_\_\_\_\_\_\_,

(turpmāk – PIRCĒJS),no otras puses, turpmāk katrs atsevišķi vai abi kopā saukti arī PUSE/-ES,ievērojot 2024. gada 1. augusta valdes lēmumu Nr.3 “Par nekustamā īpašuma Višķu ielā 21 k-1,

Daugavpilī, atsavināšanu”, 2024.gada \_\_\_\_.\_\_\_\_ izsoles rezultātu un atsavināmā nekustamā īpašuma izsoles komisijas 2024.gada \_\_.\_\_\_\_\_\_ lēmumu, savā starpā noslēdz šādu pirkuma līgumu (turpmāk – Līgums):

1. LĪGUMA PRIEKŠMETS
   1. PĀRDEVĒJS pārdod un PIRCĒJS pērk nekustamo īpašumu Višķu ielā 21k-1, Daugavpilī, kadastra Nr. 05000071632, kas sastāv no zemes vienības ar kadastra apzīmējumu 05000070069 un jaunbūves ar kadastra apzīmējumu 05000071601078, ar kopējo platību 2146 m2 (turpmāk – OBJEKTS).
   2. PĀRDEVĒJS apliecina, ka viņam uz Līguma noslēgšanas brīdi ir tiesības slēgt Līgumu un pārdot OBJEKTU. PĀRDEVĒJS apliecina, ka OBJEKTS līdz Līguma noslēgšanai nav nevienam atsavināts, nav ieķīlāts un tam nav uzlikts aizliegums.
   3. PĀRDEVĒJA īpašuma tiesības uz OBJEKTU 2023. gada 24. martā nostiprinātas Latgales rajona tiesas Daugavpils pilsētas zemesgrāmatu nodalījumā Nr.100000096298.
   4. OBJEKTA apgrūtinājumi: ceļa servitūta teritorija - 0,0162 ha; ekspluatācijas aizsargjoslas teritorija gar gāzesvadu ar spiedienu līdz 0,4 megapaskāliem - 0,0008 ha; ekspluatācijas aizsargjoslas teritorija gar pazemes siltumvadu, siltumapgādes iekārtu un būvi – 0,0199 ha; ekspluatācijas aizsargjoslas teritorija gar pašteces kanalizācijas vadu – 0,0005 ha; ekspluatācijas aizsargjoslas teritorija gar pašteces kanalizācijas vadu – 0,0496 ha; ekspluatācijas aizsargjoslas teritorija gar pašteces kanalizācijas vadu – 0,0051 ha; ekspluatācijas aizsargjoslas teritorija gar elektrisko tīklu kabeļu līniju – 0,0530 ha; ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0148 ha;
   5. PIRCĒJAM ir zināms OBJEKTA faktiskais stāvoklis un apgrūtinājumi, un tas apņemas neizvirzīt pret PĀRDEVĒJU šajā sakarā nekādas pretenzijas.
2. PIRKUMA MAKSA UN SAMAKSAS KĀRTĪBA

OBJEKTA pirkuma maksa ir **\_\_\_\_\_, \_\_\_\_\_\_ *euro*** (\_\_\_\_\_\_\_\_\_\_euro un \_\_\_\_ centi), kuru PIRCĒJS ir samaksājis pilnā apmērā līdz Līguma noslēgšanai.

1. PUŠU SAISTĪBAS
   1. Ar Līguma noslēgšanas un nodošanas – pieņemšanas akta (pielikums) parakstīšanas brīdi PIRCĒJAM pāriet OBJEKTA valdījuma tiesības. PIRCĒJAM ir pienākums kā valdītājam uzturēt un lietot OBJEKTU atbilstoši noteiktajam nekustamā īpašuma lietošanas mērķim. Ar valdījuma tiesību iegūšanas brīdi PIRCĒJS ir atbildīgs un pilda visus pienākumus, kādus normatīvie akti noteic īpašniekam, un veic visus ar OBJEKTU saistītos maksājumus un nodokļus.
   2. Ar Līguma noslēgšanas brīdi PĀRDEVĒJAM izbeidzas OBJEKTA valdījuma tiesības un pārvaldīšanas pienākums.
   3. PIRCĒJS līdz visu Līgumā noteikto saistību izpildei nedrīkst OBJEKTU vai tā daļu atsavināt, ieķīlāt vai citādi apgrūtināt ar lietu tiesībām bez rakstiskas PĀRDEVĒJA piekrišanas. Visu risku par zaudējumiem, kas var rasties saistībā ar OBJEKTU trešajām personām, no Līguma spēkā stāšanās dienas uzņemas PIRCĒJS.
   4. OBJEKTA īpašuma tiesības PIRCĒJAM pāriet ar īpašuma tiesību nostiprināšanu zemesgrāmatā uz PIRCĒJA vārda.
   5. PĀRDEVĒJS ne ilgāk kā viena mēneša laikā pēc Līguma noslēgšanas izsniedz PIRCĒJAM nostiprinājuma lūgumu PIRCĒJA īpašuma tiesību uz OBJEKTU reģistrēšanai zemesgrāmatā.
   6. PIRCĒJS apņemas veikt jaunbūves nojaukšanu 6 (sešu) mēnešu laikā pēc pirkuma līguma noslēgšanās.
   7. PUSES vienojas, ka PIRCĒJS iesniedz Latgales rajona tiesas Daugavpils pilsētas zemesgrāmatā PĀRDEVĒJA nostiprinājuma lūgumu īpašuma tiesību nostiprināšanai zemesgrāmatā uz PIRCĒJA vārda, kā arī apņemas segt visus ar to saistītos izdevumus.
   8. PIRCĒJAM ir pienākums trīs mēnešu laikā pēc Līguma noslēgšanas nostiprināt īpašuma tiesības uz OBJEKTU zemesgrāmatā.
   9. Ja īpašuma tiesības netiek nostiprinātas Līguma 3.8. apakšpunktā noteiktajā termiņā, PIRCĒJS maksā PĀRDEVĒJAM līgumsodu 1 % (viena procenta) apmērā no pirkuma maksas sākot ar pirmo kavējuma dienu un par katru nākamo nokavēto mēnesi, bet ne vairāk kā 10 % (desmit procentus) no pirkuma maksas.
   10. PIRCĒJAM nav tiesību prasīt Līguma atcelšanu.
   11. PUSES ir savstarpēji atbildīgas par Līguma saistību neizpildīšanu vai nepienācīgu pildīšanu un atlīdzina otrai PUSEI radušos zaudējumus. Katra PUSE ir atbildīga par zaudējumiem, kas nodarīti pašas vainas vai nolaidības dēļ.
2. ATBILDĪBAS NOSACĪJUMI ATTIESĀJUMA GADĪJUMĀ
   1. Saskaņā ar Civillikuma 1603. panta 5. punktu PĀRDEVĒJS pilnībā atsakās un tam atkrīt atsavinātāja atbildības pienākums attiesājuma gadījumā.
   2. PIRCĒJA pienākums ir pašam uzņemties visu risku, tai skaitā visus izdevumus, kas varētu rasties PIRCĒJAM attiesājuma gadījumā.
   3. Noslēdzot Līgumu, PIRCĒJS atsakās no tiesības prasīt jebkādu atsavinātāja atbildību no PĀRDEVĒJA vai tā tiesību un saistību pārņēmēja Līguma sakarā.
3. CITI NOTEIKUMI
   1. Jebkurš strīds, nesaskaņa vai prasība, kas izriet no Līguma vai skar tā spēkā esamību, tiek izšķirts Latvijas Republikas tiesās saskaņā ar Latvijas Republikā spēkā esošajiem normatīvajiem aktiem.
   2. PUSES nav atbildīgas par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu dēļ (piemēram, dabas stihija, ugunsgrēks, militāras akcijas). Minēto apstākļu esību apliecina kompetenta institūcija. Par Līguma saistību izpildes neiespējamību nepārvaramas varas apstākļu dēļ viena PUSE rakstiski informē otru septiņu dienu laikā pēc šo apstākļu iestāšanās un, ja nepieciešams, vienojas par turpmāku Līguma izpildes kārtību vai izbeigšanu.
   3. Parakstot Līgumu, PIRCĒJS apliecina, ka ir informēts, ka PĀRDEVĒJS veic PIRCĒJA un citu Līgumā norādīto fizisko personu personas datu apstrādi, lai nodrošinātu līgumsaistību izpildi, ievērojot normatīvajos aktos noteiktās prasības šādu datu apstrādei un aizsardzībai.
   4. PĀRDEVĒJS ir tiesīgs vienpusēji atkāpties un izbeigt Līgumu pirms tajā noteikto saistību izpildes, ja Līgumu nav iespējams izpildīt tādēļ, ka Līguma izpildes laikā PIRCĒJAM ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   5. PUSES apliecina, ka tām ir saprotams Līguma saturs un nozīme, PUSES Līgumu atzīst par pareizu un abpusēji izdevīgu un apņemas neizvirzīt pretenzijas viena pret otru.
   6. Līgums stājas spēkā no tā abpusējās parakstīšanas brīža un dienā un ir spēkā līdz PUŠU saistību izpildei vai tā izbeigšanai Līgumā noteiktajā kārtībā.
   7. Parakstītais Līgums pilnībā apliecina PUŠU vienošanos. Nekādi mutiski papildinājumi netiks uzskatīti par Līguma noteikumiem. Jebkuri grozījumi Līgumā stājas spēkā tikai pēc tam, kad tie noformēti rakstiski un tos parakstījušas abas PUSES.
   8. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
   9. Līgums ir sagatavots latviešu valodā uz 3 (trīs) lapām un parakstīts trīs eksemplāros ar vienādu juridisko spēku. Viens eksemplārs iesniedzams reģistrācijai zemesgrāmatā, viens eksemplārs tiek nodots PIRCĒJAM, viens – PĀRDEVĒJAM.
   10. Līgumam kā neatņemama sastāvdaļa pievienots pielikums – Nodošanas – pieņemšanas akts uz vienas lapas.
4. PUŠU REKVIZĪTI UN PARAKSTI

|  |  |
| --- | --- |
| PĀRDEVĒJS | PIRCĒJS |

Pielikums

2024. gada \_\_. \_\_\_\_\_\_\_\_\_\_\_\_\_

Pirkuma līgumam Nr. \_\_\_\_\_\_\_\_\_\_\_\_

**NODOŠANAS - PIEŅEMŠANAS AKTS**

Pamatojoties uz savstarpēji 2024. gada \_\_. \_\_\_\_\_\_\_\_\_ noslēgto Pirkuma līgumu Nr. \_\_\_\_\_\_\_\_\_\_, **Sabiedrība ar ierobežotu atbildību “Labiekārtošana-D”**, reģistrācijasNr. 41503003033, valdes locekles Jūlijas Mamajas personā, kura rīkojas saskaņā statūtiem, **nodod** un

**\_\_\_\_\_\_\_\_\_\_\_\_\_\_\_\_\_\_\_\_**,reģ. Nr. \_\_\_\_\_\_\_\_\_\_\_\_\_, juridiskā adrese\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_ personā, kurš/-a sabiedrības vārdā rīkojas pamatojoties uz \_\_\_\_\_\_\_\_\_\_\_\_\_\_\_,

*vai fiziskai personai*

**\_\_\_\_\_\_\_\_\_\_\_\_\_\_\_\_\_\_\_\_**,personas kods: \_\_\_\_\_\_\_\_\_\_\_\_\_, adrese\_\_\_\_\_\_\_\_\_\_\_\_\_\_\_\_\_\_\_,

(turpmāk – PIRCĒJS),no otras puses,  **pārņem** savā valdījumā nekustamo īpašumu Višķu ielā 21 k-1, Daugavpilī, kadastra Nr. 05000071632, kas sastāv no zemes vienības ar kadastra apzīmējumu 05000070069 un jaunbūves ar kadastra apzīmējumu 05000071601078, ar kopējo platību 2146 m2 (turpmāk – nekustamais īpašums).

\_\_\_\_\_\_\_\_\_\_\_\_ nodošanas – pieņemšanas akta parakstīšanas brīdī ir zināms nekustamā īpašuma faktiskais stāvoklis, un viņš pieņem to tādā stāvoklī, kādā tas ir nodošanas – pieņemšanas akta parakstīšanas brīdī.

Šis akts sagatavots uz vienas lapas trīs eksemplāros, katrai pusei pa vienam eksemplāram un viens eksemplārs iesniedzams reģistrācijai zemesgrāmatā.

|  |  |
| --- | --- |
| NODOD | PIEŅEM |